Cuidíonn EIT le gnólachtaí agus le comhlachtaí oideachais agus taighde oibriú i gcomhar le chéile chun timpeallacht oibre atá fabhrach don nuálaíocht agus don fhiontraíocht san Eoraip a chruthú.
A ndéanann sé
Cothaíonn EIT cumas nuálaíochta na hEorpa, agus cuidíonn sí leis an Aontas dul san iomaíocht le piaraí i dtíortha eile agus, sa chaoi sin, poist agus saibhreas a chruthú.
Tugann sé le chéile na trí ghníomhaí thábhachtacha i gcúrsaí nuálaíochta – lucht gnó, lucht oideachais agus lucht taighde – le haghaidh comhpháirtíochtaí ilnáisiúnta dinimiciúla, ar a dtugtar Pobail Eolais agus Nuálaíochta (PENanna), a chruthú chun:
táirgí agus seirbhísí nuálacha a fhorbairt
cuideachtaí nua a thosú
oiliúint a thabhairt do ghlúin nua fiontraithe.
Nuair a oibríonn cuideachtaí, ollscoileanna agus ionaid taighde tábhachtacha i gcomhar le chéile sna comhpháirtíochtaí sin cruthaíonn siad réitigh níos éifeachtaí nuálaí don Eoraip.